Diari Oficial de la Generalitat Valenciana


Sumari del DOGV 5908, del 05-12-2008 (2008/14600)

ACORD d'1 d'agost de 2008, del Consell, pel qual s'autoritza una transferència de crèdits del capítol 4 al capítol 2 per un import total de 698.630 euros, en els programes 323.10, Promoció de la Dona i 313.10, Servicis Socials, i una generació de crèdits en este últim per ingressos finalistes del Fons Nacional d'Assistència Social, per un import d'1.349.908,18 euros, així com modificacions en els annexos de transferències corrents d'estos programes i del programa 323.30, Família i Adopcions. Expedient número 16.010/08-069, 16.011/08-070, 16.012/08-084 i 16.015/08-100.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5908

Data del DOGV
:   05-12-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/14577


Data del document
:   01-08-2008

Organisme emissor
:   Conselleria d'Economia, Hisenda i Ocupació

Tipus de document
:   Acord

Descriptors 

:   * modificació pressupostària

ACORD d'1 d'agost de 2008, del Consell, pel qual s'autoritza una transferència de crèdits del capítol 4 al capítol 2 per un import total de 698.630 euros, en els programes 323.10, Promoció de la Dona i 313.10, Servicis Socials, i una generació de crèdits en este últim per ingressos finalistes del Fons Nacional d'Assistència Social, per un import d'1.349.908,18 euros, així com modificacions en els annexos de transferències corrents d'estos programes i del programa 323.30, Família i Adopcions. Expedient número 16.010/08-069, 16.011/08-070, 16.012/08-084 i 16.015/08-100. [2008/14935]  
El Consell, en la reunió del dia 1 d'agost de 2008, va adoptar l'acord següent:  
El pressupost de la Conselleria de Benestar Social per al present exercici inclou diverses línies de subvenció per a l'execució del qual i per diversos motius, es considera necessari modificar les seues dades descriptives. Els programes i línies que s'han de modificar són:  
Programa 313.30, Família i Adopcions, línia nominativa T4971 «Punts de Trobada», la dotació de la qual es distribuïx de forma nominativa entre els quatre beneficiaris previstos inicialment, per a finançar els punts de trobada de la Comunitat Valenciana. Es proposa substituir un dels beneficiaris en haver trobat un espai adequat propietat de Comunitat guarderia de Natzaret, perquè siga esta entitat la que gestione el punt de trobada de València en compte de Salesians Inspectoria de Sant Josep de València que era l'inicialment previst i ha renunciat.  
Programa 323.10, Promoció de la Dona, línia T5337 per a la subscripció d'un conveni amb la Diputació Provincial de València per a la posada a disposició de la conselleria de 24 places en un centre especialitzat d'atenció a dones víctimes de maltractaments. No obstant això, tenint en compte la naturalesa de l'actuació que implica una contraprestació, no ha de tractar-se com a subvenció sinó que ha d'imputar-se al capítol 2 del programa, i en este sentit procedix la seua supressió i la corresponent transferència entre capítols.  
Programa 313.10, Servicis Socials, línia T7129, es tracta d'una línia nominativa distribuïda, dotada amb 1.439.940 euros i cofinançada al 50% per l'administració de l'Estat, que té com a objecte finançar la prestació del servici de teleassistència per al programa Atenció de Persones i Famílies (PAFFAM), a través de les tres diputacions provincials i dels Ajuntaments de València i Castelló. En el pressupost inicial consta com una línia a gestionar per mitjà d'encàrrec de gestió, no obstant això, la Conselleria de Benestar entén que este no és l'instrument adequat i es planteja suprimir esta forma de gestió de les dades descriptives de la línia. Línia T6719 «Atenció a persones i famílies. Finançament servicis municipals», nominativa que té per beneficiària a la Federació Valenciana de Municipis i Províncies, que la Conselleria de Benestar Social proposa destinar a incrementar la dotació del capítol 2 del programa, així com la inclusió de dos noves línies de subvenció nominatives que permeten la subscripció de sengles convenis amb els ajuntaments d'Alzira i Vallada per a finançar el funcionament de les residències de tercera edat la titularitat de les quals exercixen estos ajuntaments, amb una aportació per part de la Generalitat de 241.200 i 80.000 euros, respectivament.  
Atés que la línia la minoració de la qual es proposa està cofinançada al 50% per l'administració de l'Estat i que l'increment proposat en el capítol 2 està motivat principalment per l'assumpció de nous compromisos derivats de l'aplicació de la Llei de Promoció de l'Autonomia Personal i Atenció a Persones en Situació de Dependència, a efectes de garantir l'execució i justificació d'estos fons finalistes, cal modificar les despeses afectes a estos.  
D'altra banda, l'annex de transferències corrents del programa 313.10, Servicis Socials, inclou la línia T0227 «Pensions Assistencials», a càrrec de la qual s'imputen les prestacions del Fons Nacional d'Assistència Social, que es finança íntegrament amb fons finalistes que transferix el Ministeri d'Educació, Política Social i Esport. Si bé com a conseqüència del Reial Decret Llei 5/1992 de 21 de juliol, les dites ajudes s'han anat traslladant al sistema de pensions no contributives, es manté el dret d'aquelles reconegudes abans d'exia data. Atés la previsió inclosa inicialment en el pressupost així com l'evolució en el que va d'exercici, s'ha realitzat una estimació per al que resta d'este, que requerix incrementar la seua dotació en 1.349.908,18 euros, així com l'increment conseqüent en la previsió d'ingressos.  
A este efecte i en virtut del que disposen els articles 17 i 18 de la Llei 15/2007 de Pressupostos de la Generalitat per al 2008, el Consell   
ACORDA  
Primer  
S'autoritza una minoració de crèdit en les aplicacions i pels imports següents:  
  
Segon  
S'autoritza un augment de crèdit en les aplicacions i pels imports següents:  
  
Tercer  
S'autoritza un augment en el pressupost d'ingressos, aplicació 401.08 «Transferències corrents finalistes de l'administració de l'Estat. Àrea de treball i servicis socials», per un import d'1.349.908,18 euros.  
Quart  
S'autoritza una generació de crèdits en el pressupost de despeses, aplicació 15.26.18.196.85.2 per un import d'1.349.908,18 euros.  
Cinqué  
S'autoritzen les següents modificacions en l'annex de transferències corrents, que impliquen:  
Programa 313.30, Família i Adopcions.   
Modificar les dades descriptives de la línia nominativa distribuïda T4971 "Punts de Trobada" que implica la substitució d'un dels beneficiaris.  
  
\* \* \* \* \*  
  
Programa 323.10, Promoció de la Dona.  
Supressió de la línia nominativa T5337 «Conveni Diputació Provincial de València. Atenció Centres Especialitzats Dona», dotada inicialment amb 152.710 euros.  
Programa 313.10, Servicis Socials.  
a) Modificar les dades descriptives relatius a la descripció i finalitat de la línia nominativa T7129 «Teleassistència per al programa d'Atenció a Persones i Famílies (PAPFAM)» tal com es detalla a continuació:   
Dades actuals  
Codi Descripció i Finalitat  
T7129 Finançar l'encàrrec de gestió per a la prestació del servici de teleassistència domiciliària per al Programa d'Atenció a persones i famílies (PAPFAM).  
Dades modificades  
Codi Descripció i Finalitat  
T7129 Finançar la prestació del servici de teleassistència domiciliària per al Programa d'Atenció a persones i famílies (PAPFAM)   
b) Minorar, la dotació de la línia nominativa i l'import que es detallen a continuació:  
  
  
\* \* \* \* \*  
  
c) Inclusió, de dos noves línies pels imports i amb les dades descriptives que a continuació es detallen:  
d) Incrementar, com a conseqüència de l'import generat en el punt quart, la dotació de la línia T0227, "Pensions Assistencials" d'acord amb el detall següent:  
  
\* \* \* \* \*  
Sisé  
S'autoritza un ajust en la FP3 del programa 313.10, Servicis Socials, en les dades relatives a les despeses afectes a les transferències corrents per al Pla d'Acció a favor de persones en situació de dependència, i per a pensions assistencials del Fons Nacional d'Assistència Social segons el detall següent:  
Codi d'ingrés 401.08  
Valencia, 1 d'agost de 2008  
El vicepresident primer i secretari del Consell,  
VICENTE RAMBLA MOMPLET